
ΙΔΙΩΤΙΚΟ ΣΥΜΦΩΝΗΤΙΚΟ ΔΙΑΜΟΝΗΣ ΣΤΙΣ ΦΟΙΤΗΤΙΚΕΣ ΕΣΤΙΕΣ

                                                                                                                                ΘΕΣΣΑΛΟΝΙΚΗ …………..

Το Διεθνές Πανεπιστήμιο της Ελλάδος εκπροσωπούμενο νομίμως από την Βασιλική Βράνα, αρμόδια Αντιπρύτανη Διοικητικών Υποθέσεων, Φοιτητικής Μέριμνας και Δια Βίου Εκπαίδευσης και ο/η φοιτητής/τρια,........................................ του ................................με ΑΔΤ ................... του Τμήματος ………………… του Διεθνούς Πανεπιστημίου της Ελλάδος συμφωνούν και αποδέχονται τα ακόλουθα:
Το Διεθνές Πανεπιστήμιο της Ελλάδος έχει στην πλήρη κυριότητα, νομή και κατοχή του τις φοιτητικές εστίες δυο κτηριακών εγκαταστάσεων της Α΄ φοιτητικής Εστίας η οποία βρίσκεται στην Αλεξάνδρεια
Πανεπιστημιούπολη και της Β΄ φοιτητικής Εστίας που βρίσκεται πλησίον του χώρου της Αλεξάνδρειας
Πανεπιστημιούπολης επί της οδού Εθνικής Άμυνας.
Το κτηριακό συγκρότημα της Α΄ φοιτητικής Εστίας η οποία βρίσκεται στην Αλεξάνδρεια Πανεπιστημιούπολη στο οποίο ανήκει και το φοιτητικό διαμέρισμα με αριθμό ……. το οποίο αποτελείται από κύριο δωμάτιο εξοπλισμένο με την αναγκαία επίπλωση, κοινόχρηστο λουτρό και
κοινόχρηστη τουαλέτα.
Το κτηριακό συγκρότημα της Β΄ φοιτητικής Εστίας που βρίσκεται πλησίον του χώρου της Αλεξάνδρειας
Πανεπιστημιούπολης επί της οδού Εθνικής Άμυνας στο οποίο ανήκει και το φοιτητικό διαμέρισμα με
αριθμό ……. το οποίο αποτελείται από το κύριο δωμάτιο εξοπλισμένο με την αναγκαία επίπλωση,
λουτρό με πλήρη τα είδη υγιεινής και κουζίνα.
Το συγκεκριμένο διαμέρισμα, του οποίου οι εγκαταστάσεις, ο εξοπλισμός και η επίπλωση βρίσκονται
σήμερα σε άριστη κατάσταση και πλήρη λειτουργία, παραχωρείται από τον πρώτο συμβαλλόμενο,
ενεργώντας ως εκπρόσωπος του Πανεπιστημίου, στον δεύτερο συμβαλλόμενο, σύμφωνα με τους
παρακάτω όρους:
1. Το διαμέρισμα παραχωρείται για την περίοδο η οποία ξεκινά την του έτους ..............  και λήγει με τη λήξη της εξεταστικής περιόδου του Ιουνίου.
2. Ο δεύτερος συμβαλλόμενος υποχρεούται να κάνει χρήση του διαμερίσματος, των εγκαταστάσεων και του εξοπλισμού του με τη μέγιστη δυνατή φροντίδα, ώστε να αποφεύγονται ζημιές ή φθορές. Δεν επιτρέπεται καμία τροποποίηση ή επέμβαση στο παραχωρούμενο διαμέρισμα. Με την ίδια υπευθυνότητα οφείλει να χρησιμοποιεί και τους κοινόχρηστους χώρους, καθώς και τα αντικείμενα κοινής χρήσης του συγκροτήματος των φοιτητικών εστιών. Απαγορεύεται η αναγραφή ή σχεδίαση στους τοίχους, η τοποθέτηση καρφιών ή πινέζων, η ανάρτηση φωτογραφιών ή άλλων εντύπων με τρόπο που προκαλεί φθορά, καθώς και οποιαδήποτε ενέργεια που επιφέρει ρύπανση ή ζημία στο διαμέρισμα, στα έπιπλα, στον εξοπλισμό ή στους κοινόχρηστους χώρους. Επίσης οφείλει να διατηρεί το διαμέρισμά του καθαρό και σε καλή κατάσταση, να ενημερώνει την Εφορεία Φοιτητικών Εστιών κατά την αποχώρησή του από αυτό, παραδίδοντας το κλειδί, και να γνωστοποιεί κάθε απουσία του που υπερβαίνει τον ένα μήνα.
3. Ο δεύτερος συμβαλλόμενος δικαιούται να χρησιμοποιεί το δωμάτιο αποκλειστικά για τηδιαμονή και τη μελέτη του. Απαγορεύεται η παραχώρηση της χρήσης του σε οποιονδήποτε τρίτο, καθώς και η φιλοξενία τρίτων με οποιονδήποτε τρόπο. Η είσοδος και η παραμονή επισκεπτών στις φοιτητικές εστίες για συνάντηση με ενοίκους ή η μεταξύ τους επικοινωνία επιτρέπεται, υπό την προϋπόθεση ότι δεν διαταράσσεται η ησυχία ή η ομαλή διαβίωση των λοιπών οικότροφων. Ο δεύτερος συμβαλλόμενος υποχρεούται να αποκαθιστά κάθε ζημία ή φθορά που προκλήθηκε στους χώρους των φοιτητικών εστιών από πρόσωπα τα οποία προσκλήθηκαν από τον ίδιο.
4. Ο δεύτερος συμβαλλόμενος υποχρεούται να επιδεικνύει ευπρεπή και κόσμια συμπεριφορά, χωρίς να προκαλεί ενόχληση στους υπόλοιπους οικότροφους ή στο προσωπικό των φοιτητικών εστιών. Παράλληλα, οφείλει να ενημερώνει τη Διεύθυνση των φοιτητικών εστιών σε περίπτωση που ο ίδιος ασθενήσει, καθώς και όταν λάβει γνώση ότι άλλος ένοικος πάσχει από μεταδοτική ασθένεια.
5. Οι υπάλληλοι του τμήματος φοιτητικής μέριμνας και η τεχνική υπηρεσία διατηρεί το δικαίωμα
να ελέγχει οποτεδήποτε αν το δωμάτιο χρησιμοποιείται αποκλειστικά από τον δικαιούχο, καθώς και να εισέρχεται στο παραχωρημένο διαμέρισμα, προκειμένου να διαπιστώνει την τήρηση των όρων της παρούσας συμφωνίας ή να προβαίνει σε επισκευές και σε κάθε άλλη αναγκαία παρέμβαση στους χώρους και τις εγκαταστάσεις του.
6. Ο δεύτερος συμβαλλόμενος δηλώνει ότι έχει λάβει πλήρη γνώση του Εσωτερικού Κανονισμού Λειτουργίας των φοιτητικών εστιών και ότι αποδέχεται ανεπιφύλακτα όλους τους όρους και τις διατάξεις του, καθώς και κάθε ενδεχόμενη μελλοντική τροποποίησή τους. Οποιαδήποτε παραβίαση των όρων της παρούσας συμφωνίας επιφέρει την άμεση απομάκρυνση του δεύτερου συμβαλλόμενου από το παραχωρηθέν διαμέρισμα, καθώς και τον αποκλεισμό του από μελλοντική επανεγκατάσταση σε διαμέρισμα των φοιτητικών εστιών. Η απομάκρυνση αποφασίζεται με πράξη της Εφορείας των φοιτητικών εστιών, η οποία είναι οριστική και εκτετελείται άμεσα.

